CELEX: 22011D0049
Language: sk
Date: 2011-05-20 00:00:00
Title: Rozhodnutie Spoločného výboru EHP č. 49/2011 z  20. mája 2011 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

28.7.2011   
            
            
               SK
            
            
               Úradný vestník Európskej únie
            
            
               L 196/27
            
         ROZHODNUTIE SPOLOČNÉHO VÝBORU EHP
   č. 49/2011
   z 20. mája 2011,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 125/2009 zo 4. decembra 2009 (1).
            
         
               (2)
            
            
               Smernica Európskeho parlamentu a Rady 2009/3/ES z 11. marca 2009, ktorou sa mení a dopĺňa smernica Rady 80/181/EHS o aproximácii právnych predpisov členských štátov týkajúcich sa meracích jednotiek (2), sa má začleniť do dohody.
            
         
               (3)
            
            
               Smernica Európskeho parlamentu a Rady 2009/23/ES z 23. apríla 2009 o váhach s neautomatickou činnosťou (3) sa má začleniť do dohody.
            
         
               (4)
            
            
               Smernica Európskeho parlamentu a Rady 2009/34/ES z 23. apríla 2009 o spoločných ustanoveniach pre meradlá a metódy metrologickej kontroly (4) sa má začleniť do dohody.
            
         
               (5)
            
            
               Smernica Komisie 2009/137/ES z 10. novembra 2009, ktorou sa menia a dopĺňajú osobitné prílohy k druhom meradiel MI-001 až MI-005 smernice Európskeho parlamentu a Rady 2004/22/ES o meradlách, pokiaľ ide o využívanie najväčších dovolených chýb (5), sa má začleniť do dohody.
            
         
               (6)
            
            
               Smernica 2009/23/ES zrušuje smernicu Rady 90/384/EHS (6) začlenenú do dohody, a preto je potrebné odkaz na ňu v rámci dohody vypustiť.
            
         
               (7)
            
            
               Smernica 2009/34/ES zrušuje smernicu Rady 71/316/EHS (7) začlenenú do dohody, a preto je potrebné odkaz na ňu v rámci dohody vypustiť,
            
         ROZHODOL TAKTO:
   Článok 1
   Kapitola IX prílohy II k dohode sa mení a dopĺňa takto:
   
               1.
            
            
               Znenie bodu 1 (smernica Rady 71/316/EHS) sa nahrádza takto:
               „32009 L 0034: smernica Európskeho parlamentu a Rady 2009/34/ES z 23. apríla 2009 o spoločných ustanoveniach pre meradlá a metódy metrologickej kontroly (Ú. v. EÚ L 106, 28.4.2009, s. 7).
               Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           Do prvej zarážky bodu 3.1 prílohy I a do prvej zarážky bodu 3.1.1.1 písm. a) prílohy II sa do textu v zátvorke doplní tento text:
                           ‚FL pre Lichtenštajnsko, IS pre Island, N pre Nórsko‘.
                        
                     
                           b)
                        
                        
                           Nákresy, na ktoré sa odvoláva príloha II bod 3.2.1, sa doplnia o písmená potrebné na vytvorenie znakov FL, IS, N.“
                        
                     
         
               2.
            
            
               Do bodu 24 (smernica Rady 80/181/EHS) sa dopĺňa táto zarážka:
               
                           „—
                        
                        
                           
                              32009 L 0003: smernica Európskeho parlamentu a Rady 2009/3/ES z 11. marca 2009 (Ú. v. EÚ L 114, 7.5 2009, s. 10).“
                        
                     
         
               3.
            
            
               Znenie bodu 27 (smernica Rady 90/384/EHS) sa nahrádza takto:
               „32009 L 0023: smernica Európskeho parlamentu a Rady 2009/23/ES z 23. apríla 2009 o váhach s neautomatickou činnosťou (Ú. v. EÚ L 122, 16.5 2009, s. 6).“
            
         
               4.
            
            
               Do bodu 27b (smernica Európskeho parlamentu a Rady 2004/22/ES) sa dopĺňa táto zarážka:
               
                           „—
                        
                        
                           
                              32009 L 0137: smernica Komisie 2009/137/ES z 10. novembra 2009 (Ú. v. EÚ L 294, 11.11.2009, s. 7).“
                        
                     
         Článok 2
   Znenie smerníc 2009/3/ES, 2009/23/ES, 2009/34/ES a 2009/137/ES v islandskom a nórskom jazyku, ktoré majú byť uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 21. mája 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 20. mája 2011
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 62, 11.3.2010, s. 11.
   
      (2)  Ú. v. EÚ L 114, 7.5.2009, s. 10.
   
      (3)  Ú. v. EÚ L 122, 16.5.2009, s. 6.
   
      (4)  Ú. v. EÚ L 106, 28.4.2009, s. 7.
   
      (5)  Ú. v. EÚ L 294, 11.11.2009, s. 7.
   
      (6)  Ú. v. ES L 189, 20.7.1990, s. 1.
   
      (7)  Ú. v. ES L 202, 6.9.1971, s. 1.
   
      (8)  Ústavné požiadavky neboli oznámené.